मकरविलक्कु
मकरविलक्कु, भारत के केरल राज्य में मकर संक्रांति के अवसर पर सबरिमलय मंदिर में आयोजित होने वाला एक वार्षिक उत्सव है। सबरिमलय केरल की राजधानी तिरुवनंतपुरम से १७५ किमी की दूरी पर पम्पा है और वहाँ से चार-पांच किमी की दूरी पर पश्चिम घाट से सह्यपर्वत शृंखलाओं के घने वनों के बीच, समुद्रतल से लगभग १००० मीटर की ऊंचाई पर शबरीमला मंदिर स्थित है। इस उत्सव में थिरुवभरणम जुलूस शामिल होता है, जिसमें देवता अय्यप्पन के पवित्र आभूषणों को धारण किया जाता है, तथा सबरिमलय के पहाड़ी मंदिर में एक सभा होती है। अनुमान है कि इस दिन हर साल पाँच लाख भक्त इस अनुष्ठान को देखने के लिए सबरिमलय आते हैं। यह मंदिर स्थापत्य के नियमों के अनुसार से तो खूबसूरत है ही, यहां एक आंतरिक शांति का अनुभव भी होता है। जिस तरह यह 18 पहाडि़यों के बीच स्थित है, उसी तरह मंदिर के प्रांगण में पहुंचने के लिए भी 18 सीढि़यां पार करनी पड़ती हैं। मंदिर में अयप्पन के अलावा मालिकापुरत्त अम्मा, गणेश और नागराजा जैसे उप देवताओं की भी मूर्तियां हैं उत्सव के दौरान अयप्पन का घी से अभिषेक किया जाता है। मंत्रों का जोर-जोर से उच्चारण होता है ।